news_article: Porin Ässät aloitti vahvasti SM-liigan välieräsarjan keskiviikkona Oulussa, jossa kahden edellisvuoden mestari Kärpät joutui antautumaan maalein 1–3 (0–2, 1–0, 0–1). Voittonsa ansiosta Ässät meni ottelusarjassa 1–0-johtoon. Joukkueet kohtaavat Porissa perjantaina ja loppuotteluihin selviää kolmella voitolla.
  Ässien voiton avaimena oli onnistunut taktiikka joukkueen panostaessa ensimmäisessä erässä erityisen tarkkaan pelaamiseen. Sen seurauksena vieraat käyttivät myös kotijoukkueen puolustuksen kahta virhettä hyväkseen menemällä 2–0-johtoon.
  Jo vajaan kahden minuutin pelin jälkeen kiekko oli ensimmäisen kerran Kärppien maalissa pelanneen Mika Pietilän selän takana. Michael Ramsay oli varsinaisen koulumaalin tekijänä Rob Hiseyn ja Tuomas Takalan syötöistä. Siinä vaiheessa kotijoukkueen puolustuksessa pelanneet Lasse Kukkonen ja Jouni Loponen olivat tilanteesta pahasti jäljessä.
  Erän puolivälin jälkeen vieraat lisäsivät johtoa, kun Patrik Forsbacka pääsi laukomaan Juha Kiilholman syötöstä kiekon ohi Pietilän.
  Kärpät pääsi kertaalleen pelaamaan yli minuutin viidellä kolmea vastaan, mutta tulos oli varsin vaisu, sillä Ässiä maalivahtia Juuso Riksmania kohti lähti vain kolme laukausta. Se ei ollut siinä vaiheessa edes mikään yllätys, sillä kotijoukkueen hyökkäyksiin lähdöt olivat hitaita, samoin luisteluvauhti. Myös syötöt omille olivat pahasti hukassa. Ässillä oli siinä vaiheessa reilusti aikaa saada oma puolustuksensa kuntoon.
  – Ensimmäisessä erässä pelimme oli tosiaan hyvää ja pystyimme hyödyntämään Kärppien kaksi virhettä, Ässien valmentaja Mika Toivola vahvisti.
  
  Toinen erä puolestaan Kärppien hallintaa, ja sen avulla joukkue pystyi kehittämään myös maalia kohti suunnattuja laukauksia. Riksman oli maalilla kuitenkin tarkkana torjuen kaikkiaan 16 laukausta. Yksi epäonnistuminen hänelle kuitenkin tuli, kun hän pudotti Kukkosen laukauksen sillä seurauksella, että Michal Bros pääsi nostamaan irtokiekon sisään maalin edustalta. Kärpät pelasi siinä vaiheessa yhden ylivoimalla.
  Kolmannen erän alussa Ässät karkasi uudelleen kahden maalin johtoon, kun nopeakätinen Kristian Kuusela sivalsi ylivoimalla Aki Uusikartanon poikittaissyötön maalin kattoon.
  – Saimme liikkeen mukaan kolmanteen erään, Toivola eritteli.
  Yleensä nopeutta kiekollisena joukkueena esittävä Kärpät oli kuin käsijarru päällä. Ensimmäinen erä kostautui kahteen virheeseen. Kotijoukkue esiintyi kaikkiaan yllättävän hermostuneesti.
  – Toisessa erässä saimme painostusta ja hallitsimme, mutta maalit jäivät uupumaan. Rentous ja oman tason löytyminen pelaajilla oli vaikeaa tällä kertaa, Kärppien valmentaja Kari Jalonen totesi.
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19
events: game result goal penalty penalty goal penalty penalty penalty penalty penalty goal penalty goal penalty penalty penalty penalty saves saves
events: Kärpät
events: Ässät
events: 1–3 0–1 0–2 1–2 1–3
events: 0–2 1–0 0–1
events: power play
events: power play
events: Michael Ramsay Pasi Peltonen Pekka Saarenheimo Patrik Forsbacka Michael Ramsay Matt Nickerson Viktor Ujcik Matti Kuparinen Justin Forrest Michal Bros Janne Pesonen Kristian Kuusela Jesse Saarinen Tomi Mustonen Ilkka Mikkola Lasse Kukkonen Mika Pietilä Juuso Riksman
events: Rob Hisey Tuomas Takala
events: Juha Kiilholma
events: Lasse Kukkonen
events: Aki Uusikartano Pasi Peltonen
events: guest guest home guest guest guest home guest guest home home guest guest home home home home guest
events: Ässät Ässät Kärpät Ässät Ässät Ässät Kärpät Ässät Ässät Kärpät Kärpät Ässät Ässät Kärpät Kärpät Kärpät Kärpät Ässät
events: 1.4 7.07 9.17 14.28 14.46 15.36 17.42 23.09 33.02 34.53 41.17 42.03 43.37 46.38 59.08 59.43
events: 2 2 2 2 2 2 2 2 2 2 2 2
events: 22 35